ທ່ານລັດຖະມົນຕີບຸ່ຍກວາງວິງທີ່ເວທີປາໄສ
(ພາບ: Kim Yến/TTXVN)
(vovworld)- ທີ່ເວທີປາໄສສົ່ງເສີມການລົງທຶນເຂົ້າຫວຽດນາມ ທີ່ຖືກຈັດຂຶ້ນຢູ່ສິງກະໂປ ໃນວັນທີ 28/4, ມີຜູ້ຕາງໜ້າຂອງວິສາຫະກິດສິງກະໂປ ແລະ ວິສາຫະກິດຕ່າງປະເທດເຄື່ອນໄຫວຢູ່ສິງກະໂປປະມານ 120 ແຫ່ງໄດ້ໂອ້ລົມສົນທະນາໂດຍກົງກັບທ່ານລັດຖະມົນຕີກະຊວງແຜນການ ແລະ ການລົງທຶນຫວຽດນາມ ບຸ່ຍກວາງວິງ ແລະ ຜູ້ຕາງໜ້າບາງກະຊວງ, ຂະແໜງການຂອງຫວຽດນາມ ກ່ຽວກັບກົນໄກນະໂຍບາຍດຶງດູດເງິນລົງທຶນຂອງຕ່າງປະເທດເຂົ້າຫວຽດນາມ ແລະ ກາລະໂອກາດລົງທຶນເຂົ້າຫວຽດນາມ.
ທ່ານລັດຖະມົນຕີ ບຸ່ຍກວາງວິງ ຢືນຢັນວ່າ: ຫວຽດນາມ ພວມຕັ້ງໜ້າປັບປຸງສະພາບແວດລ້ອມແຫ່ງການລົງທຶນດຳເນີນທຸລະກິດຂອງຕົນເພື່ອສ້າງເງື່ອນໄຂອຳນວຍຄວາມສະດວກໃຫ້ແກ່ບັນດາວິສາຫະກິດລົງທຶນພາຍໃນ ແລະ ຕ່າງປະເທດ.
ທີ່ເວທີປາໄສສົ່ງເສີມການລົງທຶນເຂົ້າຫວຽດນາມ ຄັ້ງນີ້, ຜູ້ແທນຂອງກຽນຢາງ, ເງະອານ ແລະ ແທງຮວາ ໄດ້ຮຽກຮ້ອງບັນດາວິສາຫະກິດສິງກະໂປລົງທຶນເຂົ້າບັນດາແຂວງນີ້. ປະຈຸບັນ, ສິງກະໂປແມ່ນຄູ່ຮ່ວມມືລົງທຶນໂດຍກົງຕ່າງປະເທດ (FDI) ໃຫ່ຍອັນດັບທີ 3 ຂອງຫວຽດນາມ ດ້ວຍກ່ວາ 1200 ໂຄງການລົງທຶນຍັງມີຜົນບັງຄັບໃຊ້ດ້ວຍຍອດຈຳນວນທຶນຈົດທະບຽນບັນລຸກ່ວາ 30 ຕື້ USD./.